Асасчва тлапIаква, бзила швгIайгватI!
УахьчIва мгIва хайыр йыквлитI хIсайт «Тынха». Ауи абаза бызшвала йчважвитI. Абаза бызшва агIахчари апхъаламгIвайсри йазынархапI. ХIхаквлагIвчва, хIцришта йачвыхъару хIайщчва, хIахщчва, абаза бызшва бзи йызбауа зымгIвагьи тшгIва пхата йшвзалныс хIгвыгъитI.
Асайт йгIаквшвалуштI хIыбызшви хIкультури рыхъазла магIны зму агIвыраква, асуратква, хIыгIвгIвчва рыршIыйара, абаза ашваква, ауагIа руасаражвра гIазырбауа ашIалахIвараква агьиква.
КIьыдата йгIахIрахуштI, йадыгIгалуштI абаза бызшвала апхьарасахIатква. Араъа джьауап рауаштI хIысасчва разцIгIараква, ауатыкв йтазлуштI ажванахъаква рахъвдаквыщтра.
Ауи акIвпIта, сахIат бзи! ЙхIзымшрахатI!
25.10.2016 г.
ХIасарокъва Бильаль, Хъакъвпщ Игорь